Ида Мнтвана

Ида Фијо Мнтвана (1903 - март 1960) била јужноафриканска анти- апартхејд и активистка на женските права.


 Биографија 
Мнтвана работела како шивачка и станала активна во политиката во 1950-тите. Откако Меди Хол Ксума поднела оставка како национален претседател на Женската лига на Африканскиот национален конгрес (ANCWL) во 1949 година, Мнтвана била нејзина замена. Мнтвана била порадикална од нејзиниот претходник, организирајќи жени во демонстрации, штрајкови и други акти на граѓанска непослушност. Таа, исто така, била избрана да стане член на извршниот комитет на ANC (Африкански национален конгрес)

Во 1954 година, Мнтвана станала првиот претседател на Федерацијата на јужноафриканските жени (FEDSAW). Таа помогнала во организирањето на Конгресот на народот. На вториот ден од конгресот полицијата упаднала на конгресот и предизвикала конфликт меѓу народот и полицијата. Мнтвана била таа што го смирила народот пеејќи песна за слободата од платформата за конгресот да продолжи добро.

На 26 август 1952 година, таа го предводела маршот Гермистон. Групата се состоела од 29 жени: 11 Индијка, Сузан Науде и 17 африкански жени. Таа и групата биле приведени и осудени на четиринаесет дена во затвор во Боксбург. Таа исто така била лидер на маршот на FEDSAW до Зградите на Унијата во Преторија на 27 октомври 1955 година. Околу 2.000 жени учествувале на тој марш во знак на протест против донесувањето закони за жени.

Мнтвана била еден од обвинетите во Судскиот процес за предавство во 1956 година. Мнтвана починала во март 1960 година за време на судењето за предавство.

 Наследство 
Мнтвана е претставена во една од 100-те бронзени статуи што е дел од проектот на Споменикот на националното наследство, наречен „Долгиот марш до слободата“. Нејзината бронзена статуа е создадена од Сара Лавџој. Во август 2000 година, Мнтвана била наведена како „факел носител“ за време на говорот на Табо Мбеки при откривањето на споменикот на жените во Јужна Африка. Таа го добила и  постхумно Орден за заслужна служба во сребро во 2003 година.

 Наводи 

Категорија:Починати во 1960 година
Категорија:Родени во 1903 година
Категорија:Жени активисти
Категорија:Жени по континент